o
Räägin täna sellest, kuidas ennetada stressi tekkimist oma elus.
IGAPÄEVAELU RÕÕMUD Kuidas kaotada stress oma elust 1/2
Piibel õpetab, et peaksime elama tasakaalukat elu.
See pole kerge. Mõtle korraks vanaaegsete kaalude peale,
millel oli mõlemal pool kausike. Tasakaalu leidmine oli raske.
Kuid selleks, et üks kaalukauss allapoole vajuks, pole palju vaja.
Me suudame saavutada tasakaalu oma elu analüüsimise kaudu.
Tahan, et sa vaataksid täna oma elu ja küsiksid endalt: kas minu elus
on valdkondi, kus ma pole tasakaalus?
Ebatasakaal su elus avab ukse vaenlasele. 1 Peetruse 5:8:
"Olge kained, valvake! Teie süüdistaja, kurat,
käib ringi nagu möirgav lõvi, otsides, keda neelata."
Olge tasakaalukad! See on üks esimesi salme, mida Jumal mulle
näitas, kui Piibli lugemist aastaid tagasi alustasin.
Olen õnnelik selle üle, et uurisin siis just Amplified piiblitõlget.
Sel hetkel olin väge ebatasakaalukas ja mustvalge.
Mul on kalduvus langeda ühte või teise äärmusesse.
See on hea, kui oled millelegi pühendunud ning innukas!
Kui olen pühendunud, siis kas teen seda korralikult või ei tee midagi.
Sel hetkel oli nii kerge väljuda tasakaalust,
tehes liiga palju asju.
Töö on hea asi, kuid seda ei tohi liiga palju teha.
Puhkus on hea asi, kuid mõned on muutunud laiskadeks.
Kõik peaks olema tasakaalus.
Ülepaisutamine on kuradi taktika. Mõtle sellele.
Ma räägin sinu elust täna.
Ära mõtle kõikide teiste tuttavate peale, kes peaksid sinu meelest
tänasel koosolekul olema.
Kas su elus on mõni ebatasakaalus olev ala?
Kas sa oled teatud elualal mingis äärmuses?
See on vaenlase terrotoorium!
Ta tuleb sulle varem või hiljem vastu!
Kõik, mida me teeme, on seeme, mille vilja me saame külvata.
Vaatame ühte Piibli inimest, kel oli kogu aeg kiire - Marta!
Luuka 10:38:"Aga kui nad teed käisid, astus Jeesus sisse ühte külla.
Keegi naine, Marta nimi, võttis ta vastu.
Ja sel naisel oli õde, keda hüüti Maarjaks.
Maarja istus maha Issanda jalgade juurde ja kuulas tema kõnet. "
Teiste sõnadega ta katkestas oma tegevuse,
kuna Jeesuse tulek oli palju tähtsam.
Maarja läks ja kuulas Jeesust, tahtmata kaotada ühtki sõna.
Ma respekteerin inimesi, kes tulevad meie konverentsidele.
Sul oleks kindlasti ka muid tegemisi.
Paljud teist on nädal otsa tööd teinud
ning nüüd te kulutate siin ära poole oma vabast ajast.
Sa ei tahtnud seda võimalust mööda lasta.
Kui haarame kinni Jumala saadetud võimalustest,
siis need aitavad meid hilisemas elus.
Kuna sa järgisid Püha Vaimu juhtimist ja kutset,
saab Jumal venitada ja pikendada aega sinu jaoks.
Samal ajal on hämmastav, kuidas kurat oskab su aega varastada.
Inimesed arvavad, et neil pole Jumala jaoks hommikul aega.
Aeg, mille sa iga päev koos Jumalaga veedad,
on nagu oma rahast kümnise maksmine.
Sa ei saa endale lubada mitte maksmist, kuna Jumal ütleb:
"Kui sa annad mulle, teen sinu 90%-st rohkem kui 100%."
Jumal saab teha su targemaks, paremaks otsustajaks
ning loovamaks.Ta saab saata sulle abi ja soosingut.
Maarja tundis oma võimaluse ära.
Ära lase võimalustel endast mööduda,
sest sa ei pruugi kunagi neid võimalusi tagasi saada.
Me peaksime olema silmad lahti ja ütlema:
"Ma ei jää ilma sellest Jumala poolt antud võimalusest!"
"Marta aga oli ametis mitmesuguste toimetustega."
See, et sa tegutsed, pole paha, kuid liigne tegutsemine on halb.
Martal oli liiga kiire ja vaata, mis selles olukroras juhtus.
Ta ei saanud isegi mitte aru, et midagi tähtsat toimus samal ajal.
Mulle tundub, et meil on meeletult kiire tänapäeval.
Meil on nii välise elu poolest kui ka sisemiselt väga kiire.
Peame oma mõtetes maha rahunema.
Peaksime oma valikuid hoolikamalt kaaluma.
On hea teha otsuseid.
Kuid mõned otsused oleksid võinud jätta ka tegemata.
Kui sul tekib tahtmine midagi osta, siis ära mõtle sellele, kui kena
see välja näeb, vaid mida tähendab seda aastakümneid kinni maksta.
Me peaksime selliseid asju arvestama, see on mõistlik.
Piibel õhutab meid kõigepealt asjade hinnaga arvestama.
Liiga paljud inimesed teevad otsuseid oma tunnete alusel.
Kui korra satud sinna oravrattasse,
sellesse kiiresse elutemposse, pole sellest kerge pääseda.
Me peame otsustama muutuda,
kuna halbadest kommetest on raske lahti saada ning
heade kommete õppimine on aeganõudev protsess.
Kui paljud teist tunnevad, et neil on natuke liiga kiire?
Tõsta käsi üles, kui see oled sina.
60 - 70% teist tõstsid oma käed.
Võib-olla on mõned teist liiga laisad ning
te võiksite teha rohkem.
Me võime ka olla viljatud ehk elades nii, et me midagi ei tee.
Meie ellu peaks olema tasakaalus.
Marta läks närvi ja küsis Jeesuse käest:
"Issand, kas sa ei hooli sellest, et mu õde jättis mu üksinda toimetama?
Ütle talle nüüd, et ta tuleks mulle appi!"
Töönarkomaan vihastab alati nende peale, kes elu naudivad.
Tasakaalutud inimesed vihastavad alati tasakaalukate peale.
Nende vigade otsimine on meie ainus vabandus tasakaalutule käitumisele.
Martal oli liiga kiire ja ta oli stressis.
Lisaks sellele ta läks kergesti närvi.
Ka mina olin oma usuletuleku alguses täpselt selline,
kuid siis hakaks Jumal minuga tööd tegema.
Mul oli kaa liiga kiire ja mu mõte töötas kogu aeg.
Vihastasin abikaasa Davei peale, kuna tema nautis elu ja puhkas.
Tahtsin, et ta aitaks mind.
Kui meil polnud arvete maksmise raha,
siis ma vihastasin, nähes teda lastega mängimas ja televiisori ees.
"Miks sa ei tee mitte midagi?"
Dave vastas:"Mida ma peaks tegema? Me ju maksame kümnist.
Jumal täidab alati meie vajadused. Miks sa ei või elu nautida?"
Marta ei taha elu nautida,
kuna tema enesehinnang põhineb sellel, et ta on töönarkomaan.
Meie ühiskonnas hindavad inimese õhtust töötamist: Oh sa poiss!
Kuidas sa küll jõuad seda kõike teha?"
Võib-olla me peaks vastama: "Tappes end tööga.
Mu inimsuhted on vigased, mul on tervisehädad, olen kurb,
mul puudub rahu ning ma kurnan ennast viimse piirini.
Me teeme seda, arvates ekslikult, et oleme siis väärtuslikumad.
"Marta, Marta, sa muretsed ja vaevad ennast paljude asjadega,
aga tarvis on vaid üht.
Maarja on ju valinud hea osa, mida ei võeta temalt ära."
Mis on tõeliselt tähtis meie eludes?
Mis jääb sõelale, kui astume Jumala ette ning anname aru oma elust?
Millistele mõttetutele asjadele kulutasime oma elu aega?
Mida vanemaks sa saad, seda rohkem muutub sinu mõtlemine.
Vähemalt loodetavasti on see nii, kuna vanuksega peaks tarkus tulema.
20-30-aastasena me nendele asjadele eriti ei mõtle,
kuna me arvame, et elame veel kaua.
60-aastast inimest nähes sa mõtled: "Sa oled ikka vana. Väga vana."
Ka sina oled kord samas punktis.
See, mida sa nüüd teed, määratleb suures osas selle,
kuidas sa end vanana tunned, sinu inimsuhted ja su elukvaliteedi.
Loodetavasti saan kaasa aidata sellele,
et me ei elaks oma elu viimaseid aastaid vaid kahetsuses.
Üks kõige kurvematest asjadest on näha vanainimest,
kelles pole muud kui kahetsust.
"Kui ma vaid poleks seda või teist asja tookord teinud!
Ja nüüd on liiga hilja teha ühtegi neist asjadest."
Kui see inimene on usklik ning armastab Jumalat,
siis ta võib minna taevasse.
Elu on ainukordne!
Iga hetk on Jumala antud väärikas kingitus.
Käesolev hetk on Jumala kõige kallim kink meile.
Kas sa teed lahti kingitused, mida Jumal su ellu on saatnud?
Kas sa elad iga päeva selle parimal võimalikul viisil?
Meie esimestel abieluaastatel olin omadega üsna sassis.
Nagu me kõik alguses olema. Kui sa oled sassis, olles 40 aastat usus,
siis see on probleem.
Nendel algaastatel olin põhiliselt vihane ja ärritunud.
Mu sees oli täielik segadus.
Kirikus tegin küll head nägu, kuid mu sisemus oli sassis.
See, et käitume kenasti oma tuttavatega kirikus ei tähenda seda,
et me elaksime selliselt, nagu Jeesus seda mõtles.
Otsige esiti Jumala riiki ja Tema õigust, kõike muud antakse teile.
Jumala riik on õigsus, rahu ja rõõm Pühas Vaimus.
See on teadmine sellest, kes sa oled Jeesuses Kristuses,
tundmata püsivat süüdistust või häbitunnet iseenda pärast.
See on rahu ja rõõm.
Kui sul puuduvad need asjad, siis sa jääd Jumalariigist ilma.
Su asjadel ja välisel edul pole tähtsust.
Piiblis on inimsuhted kesksel kohal ning jumalasuhe esimesel kohal.
Sul võib olla täpselt nii hea jumalasuhe, kui sa soovid,
kui oled valmis veetma palju aega koos Jumalaga.
"Oh, kui mul oleks vaid samasugune jumalasuhe, kui sinul!"
Kuid nad on veetnud palju aega koos Jumalaga.
Teiseks peab sul olema hea suhe iseendaga.
Mõned teist vajavad aega, et iseendaga tuttavaks saada.
Ja sa pead kolmandaks olema aus iseenda vastu.
Lase Jumalal muuta halvad asjad iseendas ning
hinda häid asju iseendas.
Kolmandaks peab sul olema hea suhe oma lähedastega.
Jumala kuningriik on õigsus, rahu ja rõõm Pühas Vaimus
ja head inimsuhted!
Lääne kultuuris on peaaegu alati asjad, töö ja saavutused
inimeste elus esimesel kohal.
Maailm ei kavatse muutuda, seetõttu otsustasin ise muutuda.
Otsustasin väljuda sellest oravrattast.
Tahan teha midagi, millel oleks tähtsust.
Vananedes hakkab inimene teisel viisil mõtlema.
Eelmisel aastal avastasin, et olen elanud rohkem kui pool oma elust.
On imelik tunne elada oma elu teist poolt e lõpupoolt.
Kui elaksin 90-aastaseks, oleks mul jäänud elada veel 1/3 oma elust
ehk täpselt 10 000 päeva.
See pole just väga palju. Natuke jube on niimoodi mõelda.
Kuid ma ei raiska enam oma aega. Ma ei tea, kas ka sina mõtled nii.
Kõik need päevad, mil olin pahane või haletsesin ennast,
läksid raisku.
Samuti päevad, mil vihkasin kedagi,
või olin kibestunud, kuna minuga oli valesti käitutud.
Või siis, kui püüdsin inimestele muljet avaldada,
või olla õiges seltskonnas.
Need asjad pole tähtsad.
Tahan, et Taevas oleks minu üle uhke.
Tahan, et Jumal plaksutaks mulle.
Kui meil on kogu aeg kiire, siis me kaotame tähtsad asjad ära.
Kas kipud kaotama tähtsaid asju?
Elukvaliteedi ja pikaajalise rahulduse annavad need asjad,
mis jäävad sageli tähelepanuta.
Solvame sageli inimeste tundeid, kuna meil on kiire.
Trügime inimestest mööda ja ootame, et meid teenindataks enne teisi.
Poes on uus kassiir ja ta on veidi ebakindel.
Ta alles õpib seda, kuidas kassaaparaat töötab.
Sinu ees olev klient oli ärritatud.
Nüüd on sinu kord.
Sul on kiire. "Mul on kiire! Ruttu,
kus on poe juhataja, kellega ma võin rääkida?"
Noor tüdruk on närvivapustuse äärel.
Sa võiksid peatuda ja saada aru, et sa pole nii tähtis, kui ise arvad.
Võiksid hoopis kasutada võimalust ja kassiiri julgustada, öeldes:
"Võta rahulikult.
Mul pole kiire, sa ei pea pabistama."
Kui meil on nii kiire, siis me ei mõtle teiste peale.
Solvame inimesi ega mõtle, kuidas meie käitumine neid mõjutab.
Kui meil on kiire, siis me ei märkagi neid asju.
Sellepärast imestame päeva lõpus: mis täna juhtus?
Mida ma üldse saavutasin?
Minu varajastel päevadel oli mu mõistus täiesti sassis:
sündmused jooksid mu peast välgukiirusel läbi.
Püüdsin saada tegudest enesväärikust - tahtsin teha kõike.
Hommikul voodit tehes võtsin telefoni vastu.
Telefoniga rääkides märkasin, et nõud on pesemata.
Nõusid pesumasinasse pannes mõtlesin:liha on vaja üles sulatada.
Nüüd oli voodi pooleldi tehtud ja nõudepesumasin pooleldi täis.
Tulles keldrist lihaga näen laua peal positeatist ja mõtlen,
et peaks minema postkontorisse. Jooksen postkontorisse.
Päeva lõpus olen täiesti läbi..
Vihkasin elu, sest kõik oli kogu aeg nii pingeline.
Ma ei suutnud mitte millelegi keskenduda.
Seetõttu on mu nõuanne sulle: Võta tempo maha!
Jäta iseendale vaba aega!
Tee vähem erinevaid töid ja saavuta rohkem.
2 Moosese 20.
2 Moosese 20:8:"Pea meeles, et sa pead hingamispäeva pühitsema!
Kuus päeva tee tööd ja toimeta kõiki oma talitusi,
aga seitsmes päev on Issanda, sinu Jumala hingamispäev.
Siis sa ei tohi toimetada ühtegi talitust, ei sa ise ega su poeg ja tütar,
ega su sulane ja teenija, ega su veoloom ega võõras,
kes su väravais on!
Sest kuue päevaga tegi Issand taeva ja maa, mere ja kõik, mis neis on,
ja ta hingas seitsmendal päeval: seepärast Issand õnnistas
hingamispäeva ja pühitses selle.
Kui juba Jumal vajab puhkust....
Ära nüüd ehmata! Ma ei käsi teil hakata sabatit pidama,
nagu Vana Testamendi ajal,
kuid me peaksime ühel päeval nädalas kindlasti puhkama.
Meie talupojamõistuski ütleb meile, et me ei saa iga päev töötada,
elades samal ajal elu, mille eest Jeesus suri.
Igaüks peaks austama sabatipäeva põhimõtet.
Ühel päeval nädalas peab puhkama ja seeläbi Jumalat austama,
jättes tavalised argipäevaaskeldused tegemata ja veetes perega aega.
Ja nüüd tuleb suur uudis - tee midagi, mis sulle rõõmu pakub!
Sa ei tea isegi, kas selle lause peale võib plaksutada.
"Teha midagi sellist, mis mulle tõeliselt meeldib?"
Me peame oma elu tasakaalus hoidma,
et meil oleks rõõm ja rahu, õnn ning terved inimsuhted.
Me peame nägema vaeva, et saavutada tasakaal elus,
tehes vahetevahel oma elus inventuuri ja mõeldes,
kas meie tegevus toodab head vilja või on see aja raiskamine.
Pakume 4-osalist õpetussarja "Safety Zone".
See on stressivaba koht, täis tasakaalu ja turvalisust.
Õpetuse saab osta DVD või CD-na. See on üks mu parimaid õpetusi.
Tasakaalu hoidmine on väga tähtis ning kerge on kalduda äärmustesse.
Hangi endale see õpetussari. Tellimisinfot näed ekraanil.
Me hoolime sinust ning palvetame su eest.
Soovime, et sul oleks Jeesuse poolt pakutud täisväärtuslik elu.
Kuid meil peavad olema mingid piirid.
Kui soovid tasakaalu, püsivat rõõmu ning rahu,
pead tegema muutusi oma elus. Päeva lõpus oled väga rahul.
Järgmises saates:
Kui kulutan liiga palju aega, et erinevate asjade üle mõelda,
mida tegelikult vaid Jumal mõistab, siis ma frustreerun ja hämmastun.
Nii. Hoia seda veelkord. Kas sa näed seda naeratust?
Kas see ei paista mitte selgelt välja?
Kas sul jäi osa saatest nägemata? Vaata saadet meie kodulehelt!
Tõlge: Lemme-Getter Bogatkin